CELEX: C2006/190/15
Language: sk
Date: 2006-08-12 00:00:00
Title: Vec C-230/06: Návrh na začatie prejudiciálneho konania, ktorý podal Corte suprema di cassazione (Taliansko) 12. januára 2006 – Militzer & Münch GmbH/Ministero delle Finanze

12.8.2006   
            
            
               SK
            
            
               Úradný vestník Európskej únie
            
            
               C 190/9
            
         Návrh na začatie prejudiciálneho konania, ktorý podal Corte suprema di cassazione (Taliansko) 12. januára 2006 – Militzer & Münch GmbH/Ministero delle Finanze
   (Vec C-230/06)
   (2006/C 190/15)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte suprema di cassazione
   Účastníci konania pred vnútroštátnym súdom
   
      Dovolateľ: Militzer & Münch GmbH
   
      Účastník, ktorý podal vzájomné dovolanie: Ministero delle Finanze
   Prejudiciálne otázky
   
               1.
            
            
               
                           a)
                        
                        
                           Má sa článok 11a ods. 1 nariadenia 87/1062/EHS (1) zmeneného a doplneného nariadením 93/2454/EHS (2) vykladať tak, že umožňuje namietať jedenásťmesačnú lehotu, ktorá plynie colnému úradu odoslania na oznámenie neukončenia dopravy tovaru v tranzitnom režime Spoločenstva za predpokladu, že sa zistí, že k ukončeniu colného režimu došlo zo strany colného úradu určenia na základe sfalšovaných dokumentov, ktorých sfalšovanie nie je ľahké rozpoznať;
                        
                     
                           b)
                        
                        
                           majú sa na účely výkladu uvedeného ustanovenia uplatniť zásady vyslovené v rozsudkoch Súdneho dvora vo veciach C-325/00 a C-222/01;
                        
                     
                           c)
                        
                        
                           je za daného predpokladu pripísanie odosielateľovi v colných veciach všetkých dôsledkov nezákonnej operácie tranzitu Spoločenstva v rozpore so zásadou proporcionality?
                        
                     
         
               2.
            
            
               Možno za predpokladu uvedeného v otázke č. 1 uplatniť článok 11a ods. 2?
            
         
               3.
            
            
               Má sa článok 215 ods. 1 nariadenia 92/2913/EHS (3) vykladať tak, že za predpokladu uvedeného v otázke č. 1 sa právomoc colného orgánu určí na základe kritéria stanoveného v druhej alebo tretej zarážke uvedeného ustanovenia?
            
         
      (1)  Ú. v. ES L 107, s. 1.
   
      (2)  Ú. v. ES L 253, s. 1.
   
      (3)  Ú. v. ES L 302, s. 1; Mim. vyd. 02/004, s. 307.